Diari Oficial de la Generalitat Valenciana


Sumari del DOGV 4854, del 01-10-2004 (2004/9520)

RESOLUCIÓ de 10 de setembre de 2004, de la Direcció General d'Energia, de la Conselleria d'Infraestructures i Transport, de la Generalitat Valenciana, per la qual s'autoritza el canvi de titularitat d'Iberdrola Distribución Eléctrica, SAU, a favor d'Infraestructuras de Alta Tensión, SA, de les instal·lacions de la xarxa de transport d'energia elèctrica de la subestació transformadora denominada «ST la Vall d'Uixó», ubicada al terme municipal de la Vall d'Uixó, a la província de Castelló, autoritzada per Resolució de la Direcció General d'Indústria i Energia de 16 d'octubre de 2002.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4854

Data del DOGV
:   01-10-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/9520


Data del document
:   10-09-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada
    * subministrament d'energia elèctrica

RESOLUCIÓ de 10 de setembre de 2004, de la Direcció General d'Energia, de la Conselleria d'Infraestructures i Transport, de la Generalitat Valenciana, per la qual s'autoritza el canvi de titularitat d'Iberdrola Distribución Eléctrica, SAU, a favor d'Infraestructuras de Alta Tensión, SA, de les instal·lacions de la xarxa de transport d'energia elèctrica de la subestació transformadora denominada «ST la Vall d'Uixó», ubicada al terme municipal de la Vall d'Uixó, a la província de Castelló, autoritzada per Resolució de la Direcció General d'Indústria i Energia de 16 d'octubre de 2002. [2004/9520]
  
Vist l'escrit de 23 de juliol de 2004, Registre d'Entrada 05.08.2004, presentat davant d'esta Direcció General d'Energia, conjuntament, per les mercantils Iberdrola Distribución Eléctrica, SAU (en avant Iberdrola) i Infraestructuras de Alta Tensión, SA (en avant Inalta), en el qual sol·liciten, per a la instal·lació elèctrica d'una subestació de transformació 220/20 kV denominada ST la Vall d'Uixó, situada al terme municipal de la Vall d'Uixó, a la província de Castelló que: a) es declare a Inalta com a titular de l'autorització administrativa prèvia, actualment a nom d'Iberdrola amb conservació de tots els tràmits administratius practicats fins a la data; b) les restants actuacions administratives que cal realitzar que les porte a terme Iberdrola en nom d'Inalta; i c) tant l'aprovació de projecte, com l'acta de posada en servici de l'esmentada instal·lació, siga emesa a nom d'Inalta.
  
Vist que per Resolució de la Direcció General d'Indústria i Energia, de la Conselleria d'Indústria, Comerç i Energia, de 16 d'octubre de 2002, es va autoritzar administrativament a Iberdrola l'avantprojecte de nova subestació transformadora de 220/20 kV denominada ST la Vall d'Uixó, emplaçada a la partida Fondo, terme municipal de la Vall d'Uixó (Castelló).
  
Vista la Resolució de la Direcció General d'Indústria i Energia, de 27 de març de 2001, per la qual es procedix a realitzar el canvi de titularitat de les instal·lacions de transport i distribució d'energia elèctrica autoritzades en l'àmbit de les competències de la Conselleria d'Indústria i Comerç, de la Generalitat Valenciana, a nom d'Iberdrola, SA, a favor d'Iberdrola Distribución Eléctrica, SA, en els registres administratius de la conselleria.
  
Vista la Resolució de 27 de desembre de 2002, de la Direcció General de Política Energètica i Mines del Ministeri d'Economia, per la qual s'autoritza la transmissió d'instal·lacions de transport d'energia elèctrica d'Iberdrola a la societat Infraestructuras de Alta Tensión, SA (Inalta), i la resolució de la mateixa data dictada pel mateix òrgan per la qual es reconeix a partir del 27 de desembre de 2002 a favor d'Infraestructuras de Alta Tensión, SA (Inalta), la remuneració dels actius de transport d'energia elèctrica transmesos per Iberdrola Distribución Eléctrica, SAU, a Infraestructuras de Alta Tensión, SA (Inalta).
  
Atés d'aplicació el que disposen els articles 133 i 134 sobre autorització de transmissió d'instal·lacions quant a la sol·licitud i la seua resolució del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric i el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica.
  
Atés que la Direcció General d'Energia és competent per a la resolució del present expedient, d'acord amb el que disposa l'article 17 del Decret 114/2003, d'11 de juliol, del Consell de la Generalitat, pel qual s'aprova el reglament Orgànic i Funcional de la Conselleria d'Infraestructures i Transport i el Decret 122/2004, de 23 de juliol, pel qual es modifica l'anterior.
  
Esta Direcció General d'Energia resol:
  
Únic
  
Autoritzar administrativament el canvi de titularitat d'autorització administrativa d'Iberdrola Distribución Eléctrica, SAU, a favor d'Infraestructuras de Alta Tensión, SA, de les instal·lacions de transport d'energia elèctrica (sistema de 220 kV), arreplegades en la Resolució de la Direcció General d'Indústria i Energia, de 16 d'octubre de 2002, corresponent a la nova subestació transformadora 220/20 kV denominada ST la Vall d'Uixó situada a la partida Fondo al terme municipal de la Vall d'Uixó, a la província de Castelló i les instal·lacions de la qual, una vegada realitzades les obres necessàries, es limiten a les següents:
  
Sistema de 220 kV amb esquema de doble barra i sis posicions; quatre de línia, una de transformador i l'enllaç de barres.
  
Així mateix s'observaran les condicions derivades de la declaració d'impacte ambiental referides en l'anteriorment esmentada Resolució de 16 d'octubre de 2002.
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.